ໄນຈີເຣຍ ສັບປ່ຽນ ຜູ້ບັນຊາການຕຳຫຼວດ ລຸນຫຼັງ ການໂຈມຕີກໍ່ການຮ້າຍ (ເບິ່ງວີດີໂອ)
ປະທານາທິບໍດີໄນຈີເຣຍ ສັບປ່ຽນຜູ້ບັນຊາການຕຳຫຼວດ ລຸນຫຼັງການກໍ່ຄວາມວຸ້ນວາຍ ຂອງກຸ່ມອິສລາມຫົວຮຸນແຮງ
ປະທານາທິບໍດີ Goodluck Jonathan ທີ່ໄດ້ຮັບຄວາມກົດດັນໃຫ້ຫາທາງຄວບຄຸມການ ກໍ່ຄວາມຮຸນແຮງທີ່ເພີ່ມທະວີຂຶ້ນຂອງກຸ່ມຫົວຮຸນແຮງອິສລາມນັ້ນ ໄດ້ສັບປ່ຽນຜູ້ບັນຊາການ ຕໍາຫລວດຂອງປະເທດ ທຳນຽບຂອງທ່ານ Jonathan ໄດ້ປະກາດໃນວັນພຸດວານນີ້ວ່າຜູ້ບັນຊາການຕຳຫຼວດທ່ານ Hariz Ringim ໄດ້ຖືກສັ່ງໃຫ້ພັກການ ຈົນກວ່າທ່ານຈະໄດ້ອອກກີນເບ້ຍບໍານານໃນສອງ ສາມເດືອນຈະມານີ້ ນອກນັ້ນປະທານາທິບໍດີຍັງໄດ້ໃຫ້ການອະນຸມັດຕໍ່ການຂໍອອກກິນເບ້ຍ ບຳນານຂອງຮອງທ່ານ Ringim ນຳດ້ວຍ ທ່ານໄດ້ແຕ່ງຕັ້ງໃຫ້ຮອງຜູ້ບັນຊາການຕຳຫຼວດທ່ານ Mohammed Abubakar ເປັນຜູ້ບັນ ຊາການຕໍາຫລວດຄົນໃໝ່ປະເທດ ທຳນຽບປະທານາທບໍດີເອີ້ນການເຄື່ອນໄຫວນີ້ວ່າ ມັນແມ່ນບາດກ້າວຂັ້ນທໍາອິດໃນການປັບ ປຸງກໍາລັງຕໍາຫລວດທັງໝົດເພື່ອເຮັດໃຫ້ມີສະມັດຖະພາບດີຂື້ນທີ່ຈະປະເຊີນໜ້າກັບການທ້າ ທາຍໃນການຮັກສາຄວາມສະຫງົບພາຍໃນ ທ່ານ Jonathan ໄດ້ຖືກຕິຕຽນວ່າຍ້ອນບໍ່ສາ ມາດສະກັດກັ້ນການໂຈມຕີທີ່ມີເພີ່ມຂຶ້ນ ຊຶ່ງສ່ວນໃຫຍ່ໄດ້ມີການຖິ້ມໂທດໃສ່ ກຸ່ມກໍ່ການຮ້າຍ Boko Haram ກຸ່ມດັ່ງກ່າວໄດ້ອ້າງເອົາຄວາມຮັບຜິດຊອບ ຕໍ່ການວາງລະເບີດຫລາຍໆຄັ້ງໃນເມືອງ Ka- no ທາງພາກເໜືອຂອງປະເທດໃນວັນສຸກຜ່ານມາທີ່ເຮັດໃຫ້ມີຄົນເສຍຊີວິດໄປຢ່າງໜ້ອຍ 185 ຄົນ ໃນຕອນແລງຂອງວັນອັງຄານຜ່ານມາ ພວກມືປືນໄດ້ພາກັນໂຈມຕີປ້ອມຕໍາຫລວດທີເມືອງ Kano ຜູ້ທີ່ເຫັນເຫດການກ່າວວ່າພວກໂຈມຕີພາກັນໂຍນລະເບີດທີ່ເຮັດເອົາເອງແລະຍິງ ປືນສາດເຂົ້າໃສ່ປ້ອມຕໍາຫລວດ ຊຶ່ງຈໍານວນນຶ່ງຮ້ອງຂຶ້ນວ່າ ພະເຈົ້າເປັນຜູ້ຍິ່ງໃຫ່ຍ